钦定古今图书集成/明伦汇编/官常典/第661卷 > 曾以诚
## 钦定古今图书集成/明伦汇编/官常典/第661卷 > 曾以诚

按《广西通志》：“以诚，字惟豫，苍梧人。性严毅，读书博涉，
讲业不倦。万历岁，荐授平乐府训导，以造就人才为
任。选诸生英俊者辟别馆处之，月分俸资其膏火。程
士先德行，后文艺，讲业课文，寒暑不辍。偶一生素无
学行，岁试幸列优等，白督学，竟不准饩。以是人知砥
砺。五年，迁象州学正，造士一如平乐。”

===徐应亨===按《广东通志》：“应亨，字伯阳，兰谿人。崇祯二年由举人
署增城教谕。性笃孝，奉母之官，甫入署，母忽思家，遂
上书求去。诸生诣其母前，群相慰留乃止。居常问寝
视膳，虽公事不废。其教人以孝为本，阐明经学，多前
人所未发，来学者辄却其修脯，又尝出餐钱以修祭
器，并补邑志之缺。暇则集缙绅及诸生之能诗者，日”
相倡和，于声利泊如也。在增著有《罗浮集》《南越集》，人
传诵之。稍迁巴州守，卒